b'\n_START_ARTICLE_\nLeonard Wood\n_START_SECTION_\nDigmaang Espanyol-Amerikano\n_START_PARAGRAPH_\nSi Wood ay personal na doktor nina Pangulong Grover Cleveland at William McKinley hanggang 1898. Sa panahong ito na naging kaibigan siya ni Theodore Roosevelt na Katulong na kalihim ng Navy. Sa pagsiklab ng Digmaang Espanyol-amerikano, pinangasiwaan nina Wood at Roosevelt ang Unang Bolunterong rehimyentong Kabalyero. Pinamahalaan ni Wood ang rehimyento sa Labanan ng Las Guasimas. Nang magkasakit ang komander ng brigadang si Samuel B. M. Young, itinaas si Wood bilang heneral na brigadier ng mga boluntero at namahala sa ikalawang brigada ng Dibisyong Kabalyero, V Corps  na humantong sa brigada ng  Kettle Hill at San Juan Heights.\n_START_SECTION_\nPilipinas\n_START_PARAGRAPH_\nNoong 1902, tumungo siya sa Pilipinas kung saan niya pinamahalaan ang Dibisyong Pilipinas at naging komander ng Kagawaran ng Silangan. Siya ay itinaas bilang major general noong 1903 at nagsilbing gobernador ng probinsiyang Moro na kuta ng paghihimagsik na Muslim mula 1903 hanggang 1906.\n_START_SECTION_\nChief of Staff ng Hukbo\n_START_PARAGRAPH_\nSi Wood ay hinirang na Chief of Staff ng Hukbo ni Pangulong Taft noong 1910 na kanyang nakilala habang sila ay nasa Pilipinas. _NEWLINE_Si Wood ay pinalitan bilang Chief of Staff ni William Wotherspoon noong 1914.\n_START_SECTION_\nPolitika\n_START_PARAGRAPH_\nSi Wood ay  hindi naging matagumpay sa nominasyon ng halalan ng Pagka-pangulo ng partidong Republican noong 1920.\n_START_SECTION_\nPilipinas\n_START_PARAGRAPH_\nSi Wood ay nagretiro mula sa hukbo noong 1921. Siya ay ginawang Gobernador Heneral ng Pilipinas mula 1921 hanggang 1927. Siya ay namatay sa Boston, Massachusetts pagkatapos sumailalim sa isang operasyon para sa bumalik na tumor sa utak.'